Heorhi Konyskyi

Heorhi Konyskyi,  maallinen nimi: Hryhori eli Juri, (20. marraskuuta 1717 Nižyn – 13. helmikuuta 1795 Mahiljou, Valko-Venäjä) oli ukrainalainen kirjailija, ortodoksinen piispa ja kirkollinen vaikuttaja.

Konyskyi valmistui Kiovan Mohyla-akatemiasta 1743 ja toimi sen jälkeen akatemiassa runouden, retoriikan, filosofian ja teologian professorina 1745–1755 ja rehtorina 1752–1755. Hänet vihittiin 1775 Mahiljoun ja Valko-Venäjän piispaksi ja 1783 arkkipiispaksi. Hän pyrki tehtävässään palauttamaan uniaattikirkot ortodoksisen kirkon yhteyteen. Hän perusti 1757 Mahiljouhun teologisen seminaarin.

Konyskyi oli tuottelias runoilija ja kirjoitti lisäksi näytelmän, filosofian oppikirjan, joka kuitenkin jäi julkaisematta, ja lähialueita käsitteleviä historiateoksia. Jotkut tutkijat arvelevat hänen kirjoittaneen teoksen Istorija Rusov (’Rusin kansan historia’). Kootut teokset on julkaistu 1835 (2. p. 1861) ja saarnat 1892.

Lähteet

Aiheesta muualla

Ukrainalaiset kirjailijat
Ortodoksiset piispat
Vuonna 1717 syntyneet
Vuonna 1795 kuolleet